มาเตนาดารัน

มาเตนาดารัน (อาร์มีเนีย: Մատենադարան; Matenadaran) หรือชื่อทางการ สถาบันต้นฉบับตัวเขียนโบราณเมซโรป มาฌโดช (อาร์มีเนีย: Մեսրոպ Մաշտոցի անվան հին ձեռագրերի ինստիտուտ) เป็นพิพิธภัณฑ์ ที่เก็บรักษาต้นฉบับตัวเขียน และสถาบันเพื่อการค้นคว้าวิจัย ตั้งอยู่ในเยเรวาน ประเทศอาร์มีเนีย และเป็นสถานที่เก็บรักษาต้นฉบับตัวเขียนภาษาอาร์มีเนียที่ใหญ่ที่สุดในโลก มาเตนาดารันตั้งขึ้นในปี 1959 เพื่อดูแลรักษาต้นฉบับตัวเขียนของคริสตจักรอัครทูตอาร์มีเนียที่เดิมทีเก็บรักษาที่เอจมียัตซินและต่อมาถูกส่งต่อให้เป็นของรัฐ นับจากนั้นมีการเพิ่มเติมของสะสมเข้ามาโดยเฉพาะจากของที่บริจาคโดยบุคคลต่าง ๆ ชื่อทางการของสถาบันตั้งขื่อตามเมซโรป มาฌโดช ผู้ประดิษฐ์อักษรอาร์มีเนีย รูปปั้นของเขาปรากฏตั้งอยู่ที่ด้านหน้าพิพิธภัณฑ์ ของสะสมต้นฉบับตัวเขียนของสถาบันได้รับการขึ้นทะเบียนเป็นมรดกความทรงจำโลกของยูเนสโก มาเตนาดารันตั้งอยู่ที่เชิงเขาเล็ก ๆ ในทางขอบตอนเหนือของถนนมาฌโดช ซึ่งเป็นถนนที่กว้างที่สุดในเยเรวานกลาง อาคารหลังเดิมของพิพิธภัณฑ์ หรือที่เรียกว่าอาคารหลัก ได้รับการบรรยายไว้ว่าเป็นอาคารมหึมา และโดดเดี่ยว นักเขียนและนักเดินทางชาวรัสเซียบระะยายว่าอาคารนี้เป็นพระราชวังเมื่อมองด้วยมุมของมิติและสถาปัตยกรรม อาคารได้รับการขึ้นทะเบียนเป็นอนุสรณ์แห่งชาติโดยรัฐบาลอาร์มีเนีย อาคารหลังเก่านี้สร้างขึ้นระหว่างปี 1945 ถึง 1958 โดยมีช่วงพักก่อสร้างในระหว่างปี 1947 ถึง 1953 เนื่องจากขาดแคลนแรงงานฝีมือ อาคารเป็นผลงานออกแบบโดยสถาปนิก มาร์ก กรีกอรียัน โดยได้อิทธิพลจากสถาปัตยกรรมอาร์มีเนียยุคกลาง มูรัด ฮัสรัตยัน ระบุว่าฟาซาดของอาคารนี้ได้อิทธิพลมาจากโบสถ์อัครทูตที่อานี ซึ่งสร้างขึ้นในศตวรรษที่ 11 อานีเป็นราชธานีของอาร์มีเนียยุคบากราตีด อ้างอิง บรรณานุกรม Grigorian, M. V. (1960). "Մատենադարանի շենքի կառուցման մասին [On construction of the Matenadaran building]" (PDF). Banber Matenadarani (ภาษาอาร์เมเนีย). 5: 9–20. คลังข้อมูลเก่าเก็บจากแหล่งเดิมเมื่อ 2018-07-21. สืบค้นเมื่อ 2018-12-15.: CS1 maint: bot: original URL status unknown (ลิงก์) Coulie, Bernard (2014). "Collections and Catalogues of Armenian Manuscripts". ใน Calzolari, Valentina (บ.ก.). Armenian Philology in the Modern Era: From Manuscript to Digital Text. Brill Publishers. pp. 23–64. ISBN 978-90-04-25994-2. Abrahamian, Levon (2006). Armenian Identity In A Changing World. Mazda Publishers. ISBN 9781568591858. แหล่งข้อมูลอื่น Hirsch, David (2010). "Matenadaran". ใน Suarez, Michael F.; Woudhuysen, H. R. (บ.ก.). The Oxford Companion to the Book. Oxford University Press. ISBN 978-0199570140. Grigorian, Mark (1945). "Մատենադարանի նախագիծը [The Design of the Matenadaran]". Etchmiadzin (ภาษาอาร์เมเนีย). 2 (1–2): 50–52. Ayvazyan, Hovhannes, บ.ก. (2012). "Մատենադարան [Matenadaran]". Հայաստան Հանրագիտարան [Armenia Encyclopedia] (ภาษาอาร์เมเนีย). National Academy of Sciences of Armenia. pp. 736-739. Official website มาเตนาดารัน - virtual museum เก็บถาวร 2024-02-19 ที่ เวย์แบ็กแมชชีน แม่แบบ:Yerevan landmarks